open-index/open-wikipedia-markdown huggingface dataset:
Faithless

**Faithless** – britų elektroninės muzikos grupė, susikūrusi 1995 m. pradžioje Londone. 2023 m. duomenimis, per savo karjerą grupė yra išleidusi septynis studijinius albumus ir visame pasaulyje pardavusi per 15 milijonų įrašų.

2011 m. balandį grupė išsiskyrė, tačiau 2015 m. vasarį vėl atsikūrė, norėdami paminėti grupės 20 metų sukaktį. 2022 m. gruodžio 23 d. mirė buvęs grupės vokalistas Maxi Jazz.

## Grupės nariai
**Dabartiniai nariai**
* Sister Bliss – klavišiniai, sintezatoriai, pianinas, prodiusavimas, aranžuotės, garso suvedimas, kompozicijos, elektronikos programavimas (1995–2011; 2015–dabar)
* Rollo Armstrong|Rollo – klavišiniai, ritminė mašina, gitara, bosinė gitara, prodiusavimas, aranžuotės, garso suvedimas, kompozicijos, elektronikos programavimas  (1995–2011; 2015–dabar)

**Buvę nariai**
* Maxi Jazz – vokalas, gitara, elektronikos programavimas, prodiusavimas (1995–2011; 2015–2016, mirė 2022 m.)
* Jamie Catto – vokalas, gitara (1995–1999)

## Diskografija
* *Reverence* (1996)
* *Sunday 8PM* (1998)
* *Outrospective* (2001)
* *No Roots* (2004)
* *To All New Arrivals* (2006)
* *The Dance* (2010)
* *All Blessed* (2020)

## Išnašos

## Nuorodos
* 
*
Made in the A.M.

**Made in the A.M.** – penktasis studijinis britų–airių grupės „One Direction“ albumas, išleistas 2015 m. lapkričio 13 d. Tai – pirmasis grupės albumas be nario Zayn Malik, kuris grupę paliko 2015 m. kovą, taip pat tai – paskutinis albumas prieš grupės kūrybinę pertrauką, kuri prasidėjo 2016 m. sausį. Albumas susilaukė daugiausiai teigiamų kritikų įvertinimų ir debiutavo pirmoje Jungtinės Karalystės albumų reitingo vietoje.,

## Dainų sąrašas

## Išnašos
Dead or Alive

**Dead or Alive** (trumpiau − **DOA**, , išvertus „Mirę arba gyvi“) – muštynių kompiuterinių žaidimų serija, leidžiama Japonijos „Koei Tecmo“ kompanijos.

## Apie žaidimus
„Dead or Alive“ žaidimų serijos sukūrėju laikomas Tomonobu Itagaki, dirbęs Japonijos „Tecmo“ kompiuterinių žaidimų kompanijoje. Pirmasis „Dead or Alive“ žaidimas buvo išleistas 1996 m.  žaidimų automatams ir namų žaidimų konsolėms „Sony PlayStation“ ir „Sega Saturn“. Serijos žaidimus namų konsolėms kūrė specialiai tam įsteigta „Team Ninja“ studija.

„Dead or Alive“ žaidimuose lygiaverčiai kovoja tiek vyriškos, tiek moteriškos lyties kovotojai ir žaidimų serija buvo kritikuota dėl perdėto moterų seksualizavimo, kaip didesnių pardavimų veiksnio, ko kūrėjai ir neneigė. Veikėjos dažnai vaizduojamos didelėmis ir neįmanomai judančiomis krūtimis. 2009 m. žaidimas „DOA BlackJack“, kuriame žaidžiama parenkant herojei Kasumi kostiumus, buvo pašalintas iš prekybos „Apple“ mobiliesiems telefonams dėl nuogumo ir krūtų vaizdavimo. Nuo 2003 m. pradėta leisti socialinių santykių simuliacijos subserija „Xtreme“ pavadinimu, kurioje dar labiau koncentruojamasi į serijos moteriškųjų herojių vaizdavimą.

2006 m. sukurtas filmas žaidimų motyvais „“.
## Žaidimų serija
„Dead or Alive“ muštynių žaidimai ir jų plėtiniai:

2013 m. žaidimas „Dead or Alive 5 Ultimate“ išleistas tik Japonijoje žaidimų automatams su galimybe atnaujinti į „Dead or Alive 5 Last Round“. 
### „Xtreme“ subserija
„Xtreme“ yra socialinių santykių simuliacijos žaidimų subserija, kurios veiksmas vyksta „Dead or Alive“ herojų atostogų metu saloje. Žaidimų metu galima žaisti paplūdimio tinklinį, kortomis kazino ir kitus minižaidimus, pirkti kostiumus, aksesuarus ir pan. 

## Nuorodos
* „Dead or Alive 5“ oficiali svetainė
* mobygames.com
* giantbomb.com
Walk With Me

**„Walk With Me“** – debiutinis lietuvių atlikėjos Monikos Linkytės albumas, išleistas 2015 m. rugsėjo 17 d.
Albumo dainas kūrė Monika Linkytė, Jazzu ir Leon Somov.

## Dainos

## Apdovanojimai
Uošna

**Uošna** – upė vakarų Lietuvoje, Plungės rajone; Babrungo kairysis intakas (Minijos baseinas). Išteka iš Burgio pelkės, 6 km į vakarus nuo Alsėdžių. Prateka Burgio ir Burgalio ežerus, toliau miškingomis vietomis vinguriuoja į pietus, pietvakarius. Įteka į Babrungą 37,0 km nuo jo žiočių, ties Užupiais.

Intakas – Luokupis (kairysis).

Vaga vidurupyje vietomis ištiesinta. Prie upės yra Paburgė, Jogaudai, Endriuškaičiai, Molupiai, Pauošniai.
Upėvardis kildinamas nuo žodžio *aušti* („vėsti, darytis šaltam“).


Vaizdas:Babrungo ir Uošnos santaka.jpg|Babrungo ir Uošnos santaka
Vaizdas:Uošna3.jpg|Uošna prie santakos su Babrungu


## Šaltiniai
Kruopių atminimo ženklas partizanams

**Kruopių tipinis atminimo ženklas partizanams atminti** – atminimo ženklas, esantis rytinėje Akmenės rajono savivaldybės teritorijos dalyje, Kruopių mstl. (Kruopių seniūnija), pamiškės pievoje už mokyklos stadiono.

## Paminklas
Ženklas tipinis, betoninis, trikampis stačiasienis, su Vyčio kryžiaus siluetu viršūnėje, įmontuotas į apskritą betoninį cokolį, pagrindiniu fasadu atsuktas į rytus. Priekinėje plokštumoje yra įgylintas 8 eilučių memorialinis tekstas: „ŠIOJE VIETOJE / BUVUSIOJE PELKĖJE / 1944-1953 METAIS / BUVO NIEKINAMI / IR UŽKASAMI / POKARIO / REZISTENCIJOS / DALYVIŲ PALAIKAI“.                                                                      

Paminklinės teritorijos plotas – 4 m². Tipinio atminimo ženklo aukštis – 1,6 m. 

## Istorija
Vakariniame Kruopių miestelio pakraštyje buvusioje pelkėje enkavedistai ir stribai 1944–1953 m. pamesdavo ir užkasdavo Kruopių valsčiuje žuvusius Lietuvos laisvės armijos organizacijos narius, partizanus, jų ryšininkus ir rėmėjus. Pirmieji čia buvo užkasti 1944 m. gruodžio 17 d. per NKVD karinę baudžiamąją operaciją nušauti LLA partizanų būrio vadas Stasys Takutis, partizanai Bronius Kamašauskas ir Viktoras Ūris. 

Žuvusiems atminti 2006 m. spalio 13 d. už Kruopių vidurinės mokyklos stadiono pievoje buvo  pastatytas tipinis atminimo ženklas (autorius – dizaineris Romas Navickas, Vilnius). 

## Šaltiniai
Dausynų atminimo ženklas partizanams

**Dausynų tipinis atminimo ženklas partizanams atminti** yra šiaurės rytiniame Klaipėdos rajono savivaldybės teritorijos pakraštyje, Dausynų kaime (Endriejavo seniūnija).

## Paminklas
Ženklas betoninis, tipinis, trikampis stačiasienis, su Vyčio kryžiaus siluetu viršūnėje, įmontuotas į apskritą betoninį cokolį, pagrindiniu fasadu atsuktas į pietus. Priekinėje plokštumoje yra įgilintas 14 eilučių memorialinis tekstas: „DAUSYNŲ KAIME / 1945 06 03 / ŽUVO TICO BŪRIO / PARTIZANAI // GRUPĖS VADAS / JUOZAS VAIŠVILAS / G. 1922 M. / PRANAS GENČAS / G. 1927 M. / ANTANAS LUČINSKAS / G. 1929 M. / KAIMO GYVENTOJAS / JURGIS DIRGĖLA / G. 1930 M“.                                                                      

Paminklinės teritorijos plotas – 4 m². Tipinio atminimo ženklo aukštis – 1,6 m. 

## Istorija
Mižuikų apylinkės miškuose 1944 m. pabaigoje ėmė burtis Kretingos ir Telšių apskričių paribyje buvusių Kulių, Endriejavo, Plungės ir Rietavo valsčių partizanai, priklausę Lietuvos laisvės armijos Žemaičių apygardos būriui, kuriam 1945 m. vadovavo Kostas Ticius (Ticas). 1945 m. birželio 3 d. per enkavedistų ir NKVD kariuomenės rezervo surengtą karinę baudžiamąją operaciją Dausynų kaime netoli Juozo Vaišvilo namų į apsuptį pateko K. Ticiaus (Tico) būrio 5 partizanų grupė. Per susišaudymą žuvo grupės vadas Juozas Vaišvilas (g. 1922 m.), partizanai Pranas Genčas (g. 1927 m.), Antanas Lučinskas (g. 1929 m.) ir kaimo gyventojas Jurgis Dirgėla (g. 1930 m.). Į enkavedistų nelaisvę, pasibaigus šoviniams, pateko partizanas Stasys Vaišvila. Pasislėpti pavyko tik sunkiai sužeistam Antanui Ruškiui (1924–2012). 

Žuvusiems atminti 2008 m. spalio 8 d. Dausynų kaimo pakelėje buvo  pastatytas tipinis atminimo ženklas (autorius – dizaineris Romas Navickas, Vilnius). 

## Šaltiniai

## Nuorodos
* Klaipėda: dienraštis – 2008 m. spalio 13 d.
* Lietuvos gyventojų genocido ir rezistencijos tyrimo centras
* Antanas Ruškys. Mano gyvenimo vingiai arba Praėjusio amžiaus keliais 
* Varpas. Lietuvos laisvės kovotojų sąjungos leidinys, 2011 m.
Klibių atminimo ženklas partizanams

**Klibių tipinis atminimo ženklas partizanams atminti** – atminimo ženklas, esantis rytiniame Klaipėdos rajono savivaldybės teritorijos pakraštyje, Klibių kaimo (Endriejavo seniūnija) miške.

## Paminklas
Ženklas betoninis, tipinis, trikampis stačiasienis, su Vyčio kryžiaus siluetu viršūnėje, įmontuotas į apskritą betoninį cokolį. Pagrindinėje ir šoninėse plokštumose yra įgilintas memorialinis tekstas: priekyje – „ŠIAME MIŠKE / 1953 03 17 / ŽUVO / KĘSTUČIO / APYGARDOS / BUTAGEIDŽIO / RINKTINĖS / PILIES BŪRIO / PARAMOS GRUPĖS / PARTIZANAI“; dešinėje – „KOSTAS GAILIUS / KLAJŪNAS / G. 1932 M. / VERONIKA / VENCKUTĖ-GAILIENĖ / G. 1924 M. / ALBINAS BALANDIS / GUMNAGIS / G. 1903 M“; kairėje – „DOMAS STRIAUKA / ŽVAINYS / G. 1929 M. / KAZYS STRIAUKA / ŽALGIRIS / G. 1931 M. / JUOZAS RUIGYS / G. 1933 M.“.

Paminklinės teritorijos plotas – 4 m². Tipinio atminimo ženklo aukštis – 1,6 m. 

## Istorija
Klibių kaimą juosiančiuose miškuose 1944 m. pabaigoje ėmė burtis Endriejavo ir Rietavo valsčių partizanai, priklausę Lietuvos laisvės armijos Žemaičių, vėliau – Lietuvos laisvės kovos sąjūdžio Kęstučio apygardai. 1953 m. kovo 17 d. MVD Rietavo rajono skyriaus stribai ir MVD kariuomenės kareiviai Klibių apylinkės miškuose vykdė karinę baudžiamąją operaciją, kurios metu tarp Klibių ir Kapstatų kaimų aptiko partizanų bunkerį. Per kautynes žuvo 6 Butigeidžio rinktinės Dariaus tėvūnijos Pilies būrio partizanai: Albinas Balandis (g. 1903 m.), Kostas Gailius (g. 1932 m.), Veronika Venckutė-Gailienė (g. 1924 m.), Juozas Ruigys (g. 1933 m.), Domas Striauka (g. 1929 m.) ir Kazys Striauka (g. 1931 m.).

Žuvusiems atminti 2008 m. spalio 8 d. Lietuvos gyventojų genocido ir rezistencijos tyrimo centro lėšomis Klibių miške buvo pastatytas tipinis atminimo ženklas (autorius – dizaineris Romas Navickas, Vilnius). 

## Literatūra
* Laisvės kovų aukos pietų Žemaitijoje. Sudarė Vytautas Steponaitis. Antrasis pataisytas ir papildytas leidimas. – Kaunas: „Į Laisvę“ fondas, 1998

## Šaltiniai

## Nuorodos
* Klaipėda: dienraštis – 2008 m. spalio 13 d.
* Lietuvos gyventojų genocido ir rezistencijos tyrimo centras
* Laisvės kovų aukos pietų Žemaitijoje
Justin Trudeau

**Džastinas Triudo** (), g. 1971 m. gruodžio 25 d. Otavoje) – Kanados politikas, Kanados ministras pirmininkas (2015–2024 m.), Kanados liberalų partijos pirmininkas (2013–2025), vienas jauniausių premjerų Kanados istorijoje. 

## Biografija
D.Triudo – penkioliktojo Kanados premjero Pjero Triudo vyresnysis sūnus. Baigęs anglų literatūrą Makgilio universitete ir pedagogiką Britanijos Kolumbijos universitete. Dėstė prancūzų kalbą bei matematiką mokykloje, dirbo radijo laidų vedėju. Viešoje erdvėje išgarsėjo po emocingos kalbos per savo tėvo laidotuves 2000 m.

2007 m. išrinktas Bendruomenių rūmų deputatu nuo Kvebeko. 2011 m. ten pat išrinktas pakartotinai, nors jo partija tuose parlamento rinkimuose neteko pusės turėtų vietų.

2013 m. balandžio 14 d. D.Triudo tapo Kanados liberalų partijos pirmininku, gavęs virš 80 % partijos narių paramą. Jo vadovaujama partija triuškinamai laimėjo parlamento rinkimus (188 vietos iš 338), nutraukdama devynerius metus trukusį S.Harperio vadovaujamų konservatorių valdymą. 2015 m. tapo Kanados ministru pirmininku, 2025 m. atsistatydino. Būdamas premjeru vykdė imigrantams palankią politiką, rėmė moterų teises į abortą, priešinosi Kanados dalyvavimui karo veiksmuose prieš Islamo valstybę.

## Šaltiniai

## Nuorodos
* Oficiali svetainė 
* Kanados premjeras – saldainiukas iš bokso ringo

|-

|-
Juozapas Marija Tiškevičius

**Juozapas Marija Tiškevičius** (; ; g. 1927 m. rugpjūčio 21 d. Užutrakyje, Trakų vls., Vilniaus-Trakų aps., Lenkijos Respublika) – Lietuvos–Lenkijos bajoras, didikas, Lelivos herbo grafas.

## Biografija
Kilęs iš Lietuvos Didžiosios Kunigaikštystės didikų Tiškevičių giminės trečiosios Užutrakio šakos. Tėvas Zdislovas Stanislovas Kostka Tiškevičius. Motina Teresė Drucka-Liubecka (; 1899–1997 m.). Broliai Andrius Marekas Tiškevičius, Artūras Kazimieras Tiškevičius ir Karolis Pranciškus Tiškevičius.

Gimė Užutrakio dvare, pakrikštytas – Trakų Švč. Mergelės Marijos Apsilankymo bažnyčioje. Augo Užutrakio dvare ir Vilniuje, kuriame lankė gimnaziją. 

Vilniaus kraštą 1939 m. okupavus Raudonajai armijai, su tėvais ir dėde Andriumi Tiškevičiumi atvyko į Kretingos dvarą, pas tėvo dėdę Aleksandrą Tiškevičių. 

1940 m. liepos mėn. enkavedistams Kretingos dvarą paėmus NKVD pasienio brigados poreikiams, Zdislovo Tiškevičiaus šeima grįžo į Vilnių, kuriame 1941 m. birželio 14 d. buvo suimta ir ištremta į Ust Pristanės rajoną, Altajaus kr. Tremtyje Juozapas Marija Tiškevičius neteko tėvo. Baigiantis Antrajam pasauliniam karui paleistas iš tremties su motina ir broliais per Persiją ir Egiptą persikėlė į JAV. Baigęs mokslus, tarnavo JAV karo laivyne, gyvena Vašingtone.

## Valdos

Turėdamas Lietuvos pilietybę, grafas Juozapas Tiškevičius siekė susigrąžinti jo tėvui Zdislovui Tiškevičiui iki 1940 m. nacionalizacijos priklausiusią Užutrakio dvaro sodybos dalį. 

Paveldėto turto susigrąžinimą apsunkino tai, kad Lietuvos Respublikos Vyriausybė 1992 m. balandžio 7 d. nutarimu Nr. 256 Užutrakio dvaro sodybą įtraukė į neprivatizuojamų buvusių dvarų sodybų – istorijos ir kultūros paminklų sąrašą, o grafas pretenzijas į savo dalį pareiškė pasibaigus įstatymu nustatytam terminui pirminiam prašymui paduoti. 

2007 m. gegužės 22 d. Kultūros ministerijos sprendimu J. Tiškevičiui buvo atkurtos nuosavybės teisės į dalį Užutrakio dvaro sodybos pastatų, tačiau valstybė nusprendė jų negražinti natūra, o išmokėti kompensaciją. J. Tiškevičius skundą dėl nepagrįsto valstybės išperkamo turto statuso suteikimo Užutrakio dvaro pastatams Vilniaus apygardos administracinis teismas 2007 m. spalio 19 d. atmetė. 

Grafui pavyko atgauti 6,9 ha žemės, taip pat jam pripažinta teisė į 70 ha vandens telkinių.

## Šaltiniai

## Nuorodos
* Józef Maria Tyszkiewicz-Łohojski h. Leliwa – Potomkowie Sejmu Wielkiego
* Lietuvos rytas – 2007 m. spalio 19 d.
Far Cry 3: Blood Dragon

**Far Cry 3: Blood Dragon** – 2013 m. komedinis kompiuterinis pirmojo asmens šaudyklinis žaidimas, sukurtas studijos „Ubisoft Montreal“ ir išleistas „Ubisoft“. Tai žaidimo papildymas, nereikalaujantis originalaus 2012 m. išleisto žaidimo „Far Cry 3“. „Blood Dragon“ yra XX a. 9-ojo dešimtmečio veiksmo filmų ir videožaidimų parodija, kurios veiksmas vyksta retro-futuristinėje atviro pasaulio lygmens saloje, kur žaidėjas įsikūnija į karinio kiborgo *Sergeant Rex „Power“ Colt* vaidmenį.

2013 m. balandžio 30 d. žaidimas išleistas PlayStation 3 žaidimų konsolei, gegužės 1 d. pasirodė versijos, skirtos Microsoft Windows ir Xbox 360. Iš kritikų žaidimas daugiausia sulaukė teigiamų įverčių.

## Apžvalga
„Blood Dragon“ yra *stand-alone* „Far Cry 3“ žaidimo papildymas, o tai reiškia, kad norint jį žaisti nereikalaujama turėti originalų žaidimą. Žaidimo stilius artimas „Far Cry 3“, kadangi naudojamas tas pats žaidimo variklis ir mechanika. Visgi žaidimas pasižymi gerokai supaprastintu, linijinio pobūdžio siužetu. Originaliajame žaidime buvęs įgūdžių medis pakeistas paprastesne lygių kėlimo sistema, kur, pasiekus naują lygį, iš karto atrakinami patobulinimai.

Žaidimo pasaulis yra atviro tipo su galimybe vairuoti transporto priemones. Kovoje žaidėjas gali rinktis iš didelio galingumo sprogstamųjų medžiagų, stipriai modifikuotų šaunamųjų ginklų ir didelio peilio. Šalutinės misijos iš žaidėjo reikalauja išlaisvinti įgulas, nudobti retus žvėris ar išlaisvinti įkaitus. Už veiksmus sėlinant žaidėjai apdovanojami papildomais *Cyber* taškais, ekvivalentiškais patirties taškams. Žaidime taip pat yra daugybė kolekcionuojamų daiktų, kuriuos suradus palengvėja žaidimas.

## Garso takelis
Nostalgiškais XX a. 9-ojo dešimtmečio ritmais dvelkiančią muziką žaidimui sukūrė australų synthwave duetas „Power Glove“. Garso takelis išleistas 2013 m. gegužės 1 d.

## Išnašos
Pūtvė (pilis)

**Pūtvė** arba ***Pūtvininkai*** – svarbi XV a. pr. baltų pilis, stovėjusi Karšuvoje. Ji gynė į šiaurę nuo Karšuvos buvusią centrinę Žemaitijos dalį, kurią XIV a. trečiajame dešimtmetyje kryžiuočiai jau pasiekdavo, kėlę pavojų jos pagrindiniams centrams (1329 m. Medvėgalio puolimas).

Pūtvės pilis istoriografijoje įsitvirtino po 1861 m., išsamiai paskelbus Petro Dusburgiečio kroniką. Pilies pavadinimas kilęs nuo dabartinio Pūtvės kaimo, nors XIV a. rašytiniuose šaltiniuose minima pilies vardo šaknis „Puten“. Sprendžiant pagal ją, pirminis pilies vardas buvo Putinė ar Putininkė.

Manoma, kad pilis stovėjo ties dabartiniu Pūtvės kaimu Šilalės rajone, XIX a. Akmenos upės nuplautame piliakalnyje arba kiek toliau į šiaurę esančiame Indijos piliakalnyje. Tarp 1307 ir 1315 m. šią pilį porą kartų nusiaubė kryžiuočiai (sudegino papilį). Pūtvę išdavė jos viršininkas Spūdas. Vėliau pilis, matyt, atstatyta. 1328 m. vokiečiai vėl nusiaubė Pūtvę; vėliau pilis nebeminima.

Pūtvės kaime saugomas Pūtvės akmuo su pilėnų atminties datomis „1307–2007“.

## Šaltiniai

## Nuorodos

* Sąrašas:Lietuvos pilys
Pušnies telmologinis draustinis

**Pušnies telmologinis draustinis** – saugoma gamtos teritorija šiaurės rytų Lietuvoje, Ignalinos rajone, 4 km į pietus nuo Rimšės. Apima Alksno, Alksnaičio ir porą Liūnelių ežerų bei Pušnies pelkę (267 ha). Įsteigtas 1974 m., siekiant išsaugoti Aukštaičių aukštumos žemapelkių kompleksą, skurdžius pelkių miškus. Auga retieji augalai – liekninis beržas, lieknasis švylys. Peri pelkių paukščiai.

Draustinio teritorijoje yra buvusio Mieleikiškės kaimo kaimavietė.

## Šaltiniai
Giedrė Ramanauskaitė

**Giedrė Ramanauskaitė** (g. 1982 m.) – Lietuvos šachmatininkė, *Arena* *tarptautinė meistrė*.

## Biografija
Atstovavo Lietuvai Europos ir Pasaulio jaunių bei Pasaulio jaunimo čempionatuose. Žaidžia šachmatais tiek prie stalo, tiek internetu.  Arena International Master. 

## Pasiekimai
* 1996 m. 	Europos jaunių šachmatų čempionatas (Rimavska Sobota):  4 tšk., 	31 vieta iš 	43 dalyvių
* 1997 m. 	Europos jaunių šachmatų čempionatas (Talinas):  3,5 tšk., 	40 vieta iš 	45 dalyvių
* 1998 m. 	Pasaulio jaunių šachmatų čempionatas (Oropesa del Mar):  4,5 tšk., 	43 vieta iš 	77 dalyvių
* 1998 m. Lietuvos šachmatų čempionatas: 5 tšk., 9 vieta iš 18 dalyvių
* 1999 m. Lietuvos šachmatų čempionatas: 4,5 tšk., 10 vieta iš 22 dalyvių
* 2000 m. 	Europos jaunių šachmatų čempionatas (Kalitheja, Graikija):  4 tšk., 	24 vieta iš 	36 dalyvių
* 2001 m. 	Pasaulio jaunimo šachmatų čempionatas (Atėnai, Graikija):  5,5 tšk., 	44 vieta iš 	60 dalyvių
* 2005 m. Lietuvos šachmatų čempionatas: 5,5 tšk., 7 vieta tarp 28 dalyvių
* 2014 m. Lietuvos šachmatų čempionatas: 4,0 tšk., 9 vieta tarp 25 dalyvių
* 2015 m. Lietuvos šachmatų čempionatas: 3,5 tšk., 17 vieta tarp 26 dalyvių
* 2016 m. Lietuvos šachmatų čempionatas: 3,5 tšk., 13 vieta tarp 23 dalyvių
* 2018 m. Lietuvos šachmatų čempionatas: 3,5 tšk., 9 vieta tarp 18 dalyvių
* 2019 m. Lietuvos šachmatų čempionatas: 3,5 tšk., 13 vieta tarp 24 dalyvių

## Šaltiniai
ZombiU

**ZombiU** – 2012 m. kompiuterinis išlikimo siaubo žanro žaidimas, kurį sukūrė ir išleido Prancūzijos „Ubisoft“ kompanija išskirtinai „Nintendo Wii U“ konsolei. 2015 m. išleistos adaptacijoms kitoms žaidimų platformoms.

Metacritic.com suvestinės duomenimis, kritikai žaidimą įvertino 77 balų iš 100 vidurkiu.

## Leidimai
„ZombiU“ pavadinimu:
* 2012 m. „Nintendo Wii U“ konsolei;
„Zombi“ pavadinimu:
* 2015 m. „Xbox One“, „PlayStation 4“ ir „Windows“ platformoms.

## Apie žaidimą

„ZombiU“ buvo sukurtas „Ubisoft“ Monpeljė studijos ir išleistas 2012 m. išskirtinai „Nintendo Wii U“ konsolei jos pasirodymo rinkoje metu. 2013 m. „Ubisoft“ prezidento žodžiais, žaidimas nebuvo pelningas ir jo tęsinio neplanuojama kurti. Tinklalapio *vgchartz.com* vertinimu, „ZombiU“ buvo išplatintas apie 1 mln. kopijų tiražu. 2015 m. žaidimas, su valdymo pakeitimais ir šiek tiek geresne grafika, buvo adaptuotas ir išleistas „Xbox One“, „PlayStation 4“ ir „Windows“ platformoms.

„ZombiU“ yra išlikimo siaubo žanro kompiuterinis žaidimas. Veiksmas vykdomas iš pirmojo asmens perspektyvos virtualioje 3D grafikos aplinkoje postapokaliptiniame Londone, kuriame pasklidusi infekcija pavertė daugelį žmonių zombiais. Žaidėjas pradeda valdyti atsitiktinai generuotą veikėją, kuris, kovodamas su miestą apnikusiais zombiais, turi išsivaduoti iš Londono. Veikėjui per radiją balsu padeda patarėjas, save vadinantis „The Prepper“, kuris nurodo misijas ir atskleidžia kai kurias siužeto detales. Veiksmas daugiausiai vyksta tamsioje apleistų namų vidaus aplinkoje ar naktį miesto gatvėse herojui pasišviečiant žibintuvėliu. Žaidimo eigoje randami nauji ginklai, pasitobulinami veikėjo gebėjimai, atnaujinami žemėlapiai ir pan. Zombiai puola rankomis ir bandydami įkasti. Paprastai veikėjui žūti pakanka tik vieno stipraus zombio įkandimo.

Vieno žaidėjo režimai:

* Normalus. Žaidimo eigoje žuvus veikėjui, žaidėjas įgauna galimybę pradėti valdyti naują atsitiktinai generuotą veikėją bei tęsti misijas, bet praranda visus gebėjimus ir inventorių, kuriuos turėjo buvusysis. Inventorių galima susigrąžinti žaidimo eigoje radus ir nužudžius buvusį veikėją, kuris tapo zombiu.
* Išgyvenimo (*Survival*). Nors vieną kartą žuvus veikėjui, žaidimas pradedamas visiškai iš naujo.

Dviejų žaidėjų režimas:
* Zombių karalius (*King of the Zombies*). Naudojant skirtingus „Nintendo Wii U“ valdymo pultelius du žaidėjai gali žaisti scenarijumi, kuriame vienas žaidėjas, valdantis herojų, bando užvaldyti vėliavą, o kitas veikėjas, valdydamas zombius, bando jam sutrukdyti.

## Išnašos

## Nuorodos
* Oficialus žaidimo tinklalapis 
* Ubisoft
Georgijevsko traktatas

**Georgijevsko traktatas** – 1783 m. liepos 24 d. Georgijevske pasirašyta sutartis tarp Rusijos imperijos ir tuometinės Gruzijos rytinėje dalyje egzistavusios Kartlijos-Kachetijos karalystės.  Sutartimi Rusija garantavo Bagrationų dinastijos valdytos Kartlijos-Kachetijos savarankiškumą, teritorinį integralumą, tačiau Gruzija turėjo atsisakyti savarankiškos užsienio politikos ir faktiškai tapo Rusijos protektoratu. Sutartimi Gruzija atsisakė bet kokios priklausomybės nuo kitų kaimynų, o kiekvienas naujas Gruzijos monarchas turėjo gauti Rusijos imperatoriaus pritarimą. 1784 m. sutartį ratifikavo Rusijos carienė Jekaterina II ir Kartlijos-Kachetijos karalius Hereklis II. Šis Gruzijos politinis aktas paskatino Persiją valdžiusios Kadžarų dinastijos monarchą Mochamadchaną įsiveržti į Gruziją ir 1795 m. rugsėjį įvykusiame Krtsanisi mūšyje sutriuškinti Gruzijos kariuomenę, po kurio Persija užėmė visą rytinę Gruziją. Rusija Persijai paskelbė karą, tačiau Gruzijai nesuteikė jokios karinės pagalbos Krtsanisi mūšyje. 1799 m. naujuoju Kartlijos-Kachetijos valdovu buvo paskelbtas Hereklio II vaikaitis Davidas. Gruzijoje kilus ginčams tarp vietos kilmingųjų dėl sosto, Rusijos caras Pavelas I 1800 m. gruodžio 18 d. aneksavo Kartlijos-Kachetijos karalystę. 1801 m. rugsėjo 12 d. naujasis Rusijos caras Aleksandras I patvirtino rytinės Gruzijos aneksijos aktą.

## Šaltiniai

## Nuorodos
* Georgijevsko traktatas
Teodoras Bogdanas Chreptavičius

**Teodoras Bogdanas Chreptavičius** (? – apie 1527) – LDK valstybinis veikėjas, Lietuvos dvaro paiždininkis (apie 1492–1501), Lietuvos didysis iždininkas (1501–1508), Belicos (1502), Bresto (1507) ir Astrynos vietininkas (1507–1509).

## Biografija
Lietuvos bajorų Chreptavičių giminės atstovas. Bogdano Chreptavičiaus sūnus, Jono Liutauro, Martyno ir Vasilijaus brolis.

Apie 1492 metus, po savo brolio Jono Liutauro buvo paskirtas Lietuvos dvaro paiždininkiu. 1501 metais Teodoras Bogdanas Chreptavičius buvo paskirtas Lietuvos didžiuoju (žemės) iždininku. Taip pat buvo Belicos (1502), Bresto (1507) ir Ostrinsko (1507–1509) vietininku. 1508 metais Teodoras Chreptavičius dalyvavo Glinskio sukilime prieš didžiosios kunigaikštystės valdžią, už ką neteko visų savo pareigybių ir 1509 metų vasarį įkalintas, kur praleido dvejus metus. 1511 metais po išlaisvinimo Teodoras Chreptavičius neatgavo anksčiau užimtų pareigybių.

## Šeima
Teodoras Chreptavičius buvo vedęs Mariją, kilmė kurios neaiški. Vaikai:

* Jurijus, karaliaus dvariškis, po to Polocko stačiatikių arkivyskupas Germano vardu
* Elena, kunigaikščio Teodoro Četvertinskio žmona.

## Literatūra
* А. Грыцкевіч, Храптовічы // Вялікае княства Літоўскае: Энцыклапедыя. У 3 т. Т.2: Кадэцкі корпус – Яцкевіч / Рэдкал.: Г. П. Пашкоў (гал.рэд.) і інш.; Маст. З. Э. Герасімовіч. – Мн.: БелЭн, 2006. −792 с.: іл. С. 719. ISBN 985-11-0315-2, ISBN 985-11-0378-0 (т. 2)

## Nuorodos

|-
Jonas Vladislovas Sanguška

**Jonas Vladislovas Sanguška** (? – 1652) – kunigaikštis. Sanguškų giminės, Kovelio linijos atstovas.

## Biografija

Vitebsko vaivados Simono Samuelio Sangškos ir jo pirmos žmonos Hanos Zavišaitės sūnus.

Turėjo Suražo seniūniją.

## Šeima
Jo žmona buvo Ona Radvilaitė (? – 1659), Klecko ordinato Jono Alberto Radvilos duktė. Turėjo vienintelį sūnų Suražo seniūną Jeronimą.

## Nuorodos
Georgijevskas

**Georgijevskas** – miestas pietų Rusijoje, Didžiojo Kaukazo šiaurinėje pašlaitėje, prie Podkumokos upės, 210 km į pietryčius nuo Stavropolio. Netoli yra Novopavlovsko (24 km į pietryčius) ir Mineralnyje Vody (27 km į vakarus).

Geležinkelio stotis. Išplėtota maisto, lengvoji, radioelektronikos, metalo gaminių pramonė. Veikia kraštotyros muziejus, dramos teatras, kino teatras. Stovi medinė XVIII a. šv. Mykolo stačiatikių cerkvė, armėnų bažnyčia.

## Istorija
Dabartinio miesto vietoje 1777 m. vadinamoje Azovo-Mozdoko gynybos linijoje buvo įkurta tvirtovė. Pavadinimas kilęs nuo Šv.Jurgio, kuris Rusijoje tradiciškai laikomas pergalės simboliu. Čia 1783 m. pasirašytas Georgijevsko traktatas. Miesto teises gavo 1786 m. Nuo 1802 m. iki 1822 m. Rusijos Kaukazo gubernijos centras. XIX a. plėtota šilko pramonė, svarbus prekybos centras. Nuo 1885 m. veikia geležinkelis. Per Antrąjį pasaulinį karą nuo 1942 m. rugpjūčio iki 1943 m. sausio buvo užimtas Vermachto.

### Gyventojų skaičiaus raida

## Šaltiniai
Eye on It

**Eye on It** – šeštasis studijinis amerikiečių krikščioniškos muzikos atlikėjo TobyMac albumas, išleistas 2012 m. rugpjūčio 28 d. Šiame albume atlikėjas nemažai eksperimentavo su elektroninė muzika, ypač su dubstep elementais. Albumas susilaukė daugiausiai teigiamų kritikų įvertinimų ir, per pirmą savaitę pardavus 69 tūkstančius kopijų, debiutavo pirmojoje „Billboard 200“ vietoje, tapdamas pirmuoju atlikėjo įrašu, pasiekusiu šią viršūnę.

2013 m. vykusiuose Grammy apdovanojimuose albumas laimėjo geriausio krikščioniško albumo nominacijoje.

## Dainų sąrašas

## Išnašos
Chapter V

**Chapter V** – penktasis studijinis amerikiečių R&B atlikėjo Trey Songz albumas, išleistas 2012 m. rugpjūčio 21 d. Albume kartu dainas atlieka tokie atlikėjai, kaip T.I., Lil Wayne, Rick Ross ir kiti. Albumas susilaukė teigiamų kritikų įvertinimų ir, per pirmąją savaitę JAV pardavus 135 tūkstančius kopijų, debiutavo pirmojoje „Billboard 200“ reitingo vietoje, tapdamas pirmuoju atlikėjo įrašu, pasiekusiu šią viršūnę.

2013 m. daina „Heart Attack“ buvo nominuota „Grammy“ apdovanojimui, geriausios R&B dainos kategorijoje.

## Dainų sąrašas

## Išnašos
Lačplėsis (epas)

**„Lačplėsis“** (, apytikriai reiškia 'lokiažudys') – latvių epinė poema, kurią sukūrė poetas Andrejus Pumpuras, remdamasis latvių tautos padavimais ir legendomis apie galiūną Lačplėsį. Savo žymiausią kūrinį A. Pumpuras parašė Trečiajai Latvijos dainų šventei, vykusiai 1888 m. 

## Tema

Autoriui kūrinio pagrindu tapo nuo vaikystės girdėta legenda apie herojų Lačplėsį, žmogaus ir motinos lokės sūnų, kuris paveldėjo lokio ausis, todėl dar vadintą  *Lačausiu*. Jis pasižymėjo milžiniška jėga, dirbo sunkiausius darbus (per Dauguvą valtį irklavo rankomis, arė su lokiu, dirbo velnio malūne ir kt.). Tačiau vėliau žuvo nuo tamsos riterio, kuris nukirto Lačplėsiui ausis, saugojusias visą jo galią. Pagrindinė šešių sakmių epo tema – kova tarp tamsos ir šviesos jėgų. Lačplėsis iš padavimų milžino galiūno paverstas istoriniu herojumi, ginančiu tėvynę nuo priešų. Lačplėsis tapo šventu tekstu latviams kovose už nepriklausomybę.

## Įamžinimas

Lapkričio 11 d. yra Latvijos šventinė diena, vadinama Lačplėsio diena, Tėvynės gynėjo diena. 1919 m. šią dieną Latvijos kariuomenė sumušė bermontininkus, puolusius Rygą. Bareljefas su Lačplėsiu įrengtas ant Laisvės paminklo. Už nuopelnus Latvijos nepriklausomybės kare apdovanojama Lačplėsio karo ordinu.

A. Pumpuro kūrinio motyvais vėliau buvo sukurta įvairių kitų kūrinių: nuo Rainio dramos „Ugnis ir naktis“ (1905) iki roko operos „Lačplėsis“ (1988, aut. Māra Zālīte, Zigmars Liepinš).


19370712 35sant Latvia Postage Stamp.jpg|Latvijos pašto ženklas, 1937 m.
The Soviet Union 1989 CPA 6094 stamp with label (Lāčplēsis, Latvian epic poem. G. Wilks).jpg|TSRS pašto ženklas, 1989 m.
AdolfsKaktins.jpg|Operos atlikėjas Ādolfs Kaktiņš Lačplėsio vaidmenyje
Lielvārde, akmens "Lāčplēša gulta" 2000-05-20.jpg|Lačplėsio „lova“


## Šaltiniai

## Nuorodos

* Andrejaus Pumpuro Lačplėsis
* The Bear Slayer (anglų k.) 
* Epo tekstas (latvių k.)
Nerijus Mačiulis (1979)

**Nerijus Mačiulis** (g. 1979 m. spalio 5 d. Kaune) – Lietuvos ekonomistas.

## Biografija
1994–1997 m. mokėsi KTU gimnazijoje. 1997–2001 m. studijavo Vytauto Didžiojo universitete, 2001 m. Roskildės universitete (Danija), 2003–2007 m. ISM Vadybos ir ekonomikos universitete. 2004–2005 m. stažavosi Ciuricho universiteto (Šveicarija) Bankininkystės institute.

2005–2007 m. ISM Vadybos ir ekonomikos universiteto Ekonomikos ir finansų dalykų grupės vadovas, nuo 2007 m. bakalauro studijų dekanas. 2007 m. socialinių mokslų (vadybos ir administravimo) daktaras. Dėsto įvairias ekonomikos ir finansų disciplinas Australijos, Meksikos, Prancūzijos, Šveicarijos ir kt. universitetuose. Nuo 2010 m. „Swedbank“ vyriausiasis ekonomistas. 2018 m. paskirtas „Swedbank“ Baltijos šalių makroekonomikos tyrimų vadovu ir „Swedbank“ Grupės vyriausiojo ekonomisto pavaduotoju; pareigas pradėjo eiti 2018 m. rugpjūčio 1 dieną.

Mokslinių interesų sritys: finansų rinkos, investicijų valdymas, makroekonomika, išvestinės finansinės priemonės.

## Šaltiniai

## Nuorodos
* Ekonomistą Nerijų Mačiulį kantrybės išmokė dukra, 2015-06-07
Britanijos imperijos ordinas

**Britanijos imperijos ordinas** () – britų nacionalinis ordinas, įsteigtas 1917 m. birželio 4 d. karaliaus Jurgio V. Teikiamas už indėlį į menus ir mokslą, su labdara ir viešosiomis paslaugomis susijusią veiklą bei bendradarbiavimą su gerovės organizacijomis.

Vienas originaliausių ženklų tarp pasaulio apdovanojimų.

## Titulai
Britanijos ordinai skirstomi pagal šiuos penkis titulus:

* Britanijos imperijos ordino Didysis riterio komandoro kryžius arba Britanijos imperijos ordino Didysis damos komandorės kryžius (*Knight Grand Cross* arba *Dame Grand Cross of the Most Excellent Order of the British Empire*; **GBE**)
* Britanijos imperijos ordino riteris komandoras arba Britanijos imperijos ordino dama komandorė (*Knight Commander* arba *Dame Commander of the Most Excellent Order of the British Empire*; **KBE** arba **DBE**) 
* Britanijos imperijos ordino komandoras (*Commander of the Most Excellent Order of the British Empire*; **CBE**)
* Britanijos imperijos ordino karininkas (*Officer of the Most Excellent Order of the British Empire*; **OBE**)
* Britanijos imperijos ordino narys (*Member of the Most Excellent Order of the British Empire*; **MBE**)

## Taip pat skaitykite
* Riteris

## Šaltiniai

## Nuorodos
* www.gov.uk
Andrzej Duda

**Andrzej Duda** (g. 1972 m. gegužės 16 d. Krokuvoje) – Lenkijos teisininkas, politikas, Lenkijos Respublikos prezidentas (nuo 2015 m. Iki 2025 m.). 2011–2014 m. buvo Lenkijos Seimo narys, o 2014–2015 m. – Europos Parlamento narys.

## Biografija
1996 m. baigęs Jogailos universiteto Teisės ir viešojo administravimo fakultetą, ten dėstė, 2005 m. apsigynė teisės mokslų daktaro disertaciją.

2006–2007 m. buvo Teisingumo ministerijos valstybės sekretoriaus pavaduotojas, 2008–2010 m. – Lenkijos prezidento L.Kačinskio kanceliarijos valstybės sekretorius.

2011 m. pagal partijos Teisė ir Teisingumas sąrašą išrinktas Lenkijos Seimo nariu, 2014 m. gegužės mėn. – Europos Parlamento nariu.

2015 m. gegužės 10 d. vykusiame Lenkijos prezidento rinkimų pirmajame ture gavo daugiausiai (34,76 %) balsų, o antrajame ture, surinkęs (51,55 %) balsų, nugalėjo veikiantį šalies prezidentą B. Komorovskį.

2020 m. vykusiame Lenkijos prezidento rinkimų pirmajame ture gavo daugiausiai (43,50 %) balsų, o antrajame ture, surinkęs (51.03 %) balsų, nugalėjo R. Trzaskovskį.

## Nuorodos
* Oficialus A.Dudos tinklapis

|-

|-
TobyMac

**Kevinas Maiklas Makihanas** (*Kevin Michael McKeehan*, g. 1964 m. spalio 22 d.), geriau žinomas kaip **TobyMac** – amerikiečių krikščioniško hiphopo atlikėjas, įrašų prodiuseris bei dainų autorius. Jis – vienas geriausiai žinomų šio žanro atlikėjų, pardavęs per 10 milijonų įrašų visame pasaulyje (įskaitant grupės „DC Talk“ įrašus, kuriai jis seniau priklausė). 2025 m. duomenimis, atlikėjas yra išleidęs dešimt studijinių albumų, iš kurių naujausiasis, „Heaven on My Mind“, išleistas 2025 m. kovą.

## Diskografija
* *Momentum* (2001)
* *Welcome to Diverse City* (2004)
* *Portable Sounds* (2007)
* *Tonight* (2010)
* *Christmas in Diverse City* (2011)
* *[[Eye on It]]* (2012)
* *This Is Not a Test* (2015)
* *The Elements* (2018)
* *Life After Death* (2022)
* *Heaven On My Mind* (2025)

## Išnašos

## Nuorodos
* 
*
Belenas (Argentina)

**Belenas** () – miestas šiaurės vakarų Argentinoje, Katamarkos provincijoje. 2001 m. mieste gyveno apie 12 000 gyventojų. Šiame mieste gimė XX a. argentiniečių rašytojas Luis Franco.

## Šaltiniai
Hidrochemija

**Hidrochemija** – chemijos šaka, tirianti gamtinio vandens cheminę sudėtį ir jos kitimus, susijusius su aplinkoje vykstančiais cheminiais, fizikiniais ir biologiniais procesais. Hidrochemija tiria vandens kaip tirpiklio savybes, cheminius procesus, vykstančius vandeniui sąveikaujant su uolienomis, dirvožemiu, įvairiais organizmais, oru, cheminių elementų pernašą hidrosferoje. Nustatoma, kokio pavidalo (joninio ar nejoninio) cheminiai elementai yra vandenyje, vandens sudėties priklausomybė nuo atmosferinių ir kitų sąlygų.

Skiriama *upių ir ežerų hidrochemija*, *jūrų hidrochemija*, *požeminio vandens hidrochemija* ir kt. Hidrocheminiuose tyrimuose naudojami cheminės analizės, spektrinės analizės, chromatografijos, poliarografijos metodai. Tyrimų rezultatai naudojami organizuojant geriamojo ir pramoninio vandens tiekimą, nustatant mineralinio vandens vartojimo ypatumus, išgaunant iš vandens kai kurias druskas (NaCl, NaBr ir kt.), rūdų, naftos ir dujų telkiniams žvalgyti, vandens telkinių biologiniam produktyvumui įvertinti, hidrosferos taršai mažinti ir kitur.

## Taip pat skaitykite
* Hidrologinis ciklas
* Vanduo
* Vandens gerinimas
* Teršalai
* Hidrologija
* Hidrosfera

## Šaltiniai
Roberto Matta

**Robertas Mata** (, 1911–2002 m.) – XX a. Čilės tapytojas siurrealistas. 

## Biografija
Robertas Mata gimė 1911 m. lapkričio 11 d. Čilės sostinėje Santjage. Jo katalikiška giminė buvo garsi Santjage. 1931 m. R. Mata baigė architektūros studijas Santjago katalikų universitete. 1933 m. išvyko į Europą, įsidarbino braižytoju Le Korbiuzjė studijoje Paryžiuje, kurioje dirbo iki 1937 m. Lankė giminaičius Ispanijoje ir Portugalijoje, susipažino su ispanakalbiais intelektualais, tarp kurių Federikas Garsija Lorka, Gabriela Mistral ir Pablas Neruda. Per Garsiją Lorką susipažino su siurrealistų judėjimu ir Salvadoru Dali. 1937 m. parodęs A. Bretonui savo fantastinius architektūrinius piešinius R. Mata prisijungė prie Paryžiaus siurrealistų grupės, eksperimentavo su automatizmu. 1938 m. sukūrė pirmuosius savo paveikslus. 

1939 m. R. Mata persikėlė į JAV. Niujorke susipažino su vietos menininkais William Baziotes, Arshile Gorky ir Robert Motherwell. Dėl šių pažinčių ir įtakos jiems R. Mata dažnai minimas vienu JAV abstrakčiojo ekspresionizmo įkvėpėjų. 1940 m. įvyko pirmoji R. Matos personalinė paroda Julien Levy galerijoje Niujorke. Jo kūriniai daugiausiai vaizdavo antropomorfines figūras ir nebuvo grynai abstraktūs. R. Mata po 1940 m. dažnai susitikinėjo su Marseliu Diušanu Niujorke. 1948 m. grįžo į Paryžių ir sužinojo, kad jis pašalintas iš siurrealistų grupės. Tuo metu dailininkas pradėjo nusisukti nuo save išreiškiančios intuityvios siurrealistinės kūrybos ir labiau pradėjo tapyboje naudoti geriau atpažįstamas formas. 1950−1954 m. R. Mata gyveno Romoje, po to grįžo į Paryžių. 

1957 m. įvyko stambi dailininko kūrinių retrospektyvinė paroda Niujorko šiuolaikinio meno muziejuje. 1969 m. R. Mata priėmė Prancūzijos pilietybę. Vis labiau domėjosi Lotynų Amerikos politika, rėmė Kubos revoliucionierius. Vėlyvaisiais metais gyvendavo Paryžiuje, Londone, Milane ir Tarkvinijoje (Italija). 1985 m. įvyko jo retrospektyvinė paroda Pompidu centre Paryžiuje, 1999 m. − Karalienės Sofijos muziejuje Madride. Robertas Mata mirė 2002 m. lapkričio 23 d. Čivitavekijos mieste Čilėje. Jis yra sukūręs skulptūrų.

## Kūrinių galerijos
* matta-art.com 
* Niujorko šiuolaikinio meno muziejus
* wikiart.org
* artnet.com

## Šaltiniai
* guggenheim.org/ 
* Encyclopaedia Britannica
2 Chainz

**Tauhidas K. Epsas** (*Tauheed K. Epps*, g. 1977 m. rugsėjo 12 d.), geriau žinomas kaip **2 Chainz** (seniau – **Tity Boi**) – amerikiečių reperis iš Koledž Parko. Savo karjerą pradėjo 1997 m., hiphopo grupėje „Playaz Circle“, kartu su savo draugu Earl „Dolla Boy“ Conyers. 2012 m. vasarį 2 Chainz pasirašė solinį kontraktą su „Def Jam“ įrašų kompanija. Tais pačiais metais buvo išleistas debiutinis atlikėjo albumas „Based on a T.R.U. Story“, debiutavęs pirmojoje „Billboard 200“ reitingo vietoje. 2013 m. rugsėjį išleistas antrasis albumas, „B.O.A.T.S. II: Me Time“. 2025 m. duomenimis, atlikėjas yra išleidęs septynis studijinius albumus, iš kurių naujausiasis, „Dope Don't Sell Itself“, išleistas 2022 m. vasarį.

## Diskografija
**Soliniai studijiniai albumai**
* *[[Based on a T.R.U. Story]]* (2012)
* *B.O.A.T.S. II: Me Time* (2013)
* *ColleGrove* (2016)
* *Pretty Girls Like Trap Music* (2017)
* *Rap or Go to the League * (2019)
* *So Help Me God!* (2020)
* *Dope Don't Sell Itself* (2022)

**Bendri studijiniai albumai**
* *No Face No Case*  (2020)
* *Welcome 2 Collegrove*  (2023)
* *Life Is Beautiful*  (2025)

## Išnašos

## Nuorodos
* 
*
Eleonora Giorgi

**Eleonora Giorgi** (g. 1953 m. spalio 21 d. Roma) – Italijos aktorė, režisierė ir scenaristė.

9 dešimtmetyje ji daugiausia filmavosi komedijose su tokiais aktoriais kaip Adriano Celentano, Renato Pozzetto, Johnny Dorelli ir kitais.

1988 m., po antrųjų vedybų, ji pasitraukė iš kino, o po skyrybų 1996 m. vėl filmavosi, daugiausia televizijoje.

2003 m. sukūrė pirmąjį vaidybinį filmą „Uomini & donne, amori & bugie“ su Ornella Muti pagrindiniame vaidmenyje.

## Filmografija
### Vaidmenys

* La mia famiglia a soqquadro (2015) 
* SoloMetro (2007) 
* The Teacher (TV serialas) (2007) 
* L'amica americana (2007) 
* Lo zio d'America 2 (TV serialas) (2006) 
* Lo zio d'America (TV serialas) (2002) 
* Mamma, mi si è depresso papà (TV filmas) (1996)
* Uno di noi (TV serialas) (1996) 
* Addio e ritorno (TV filmas) (1995) 
* Morte di una strega (TV filmas) (1995)
* Klasiokai (1988)
* Festa di Capodanno (TV serialas) (1988)
* Il volpone (1988)
* Lo scialo (TV serialas) (1987) 
* Carefree Giovanni (1986)
* Atto d'amore (TV filmas) (1986)
* Yesterday - vacanze al mare (TV serialas) (1985) 
* Vediamoci chiaro (1984)
* Notti e nebbie (TV filmas) (1984) 
* Mani di fata (1983)
* Sapore di mare 2 - Un anno dopo (1983)
* Arabesque (TV serialas) (1983)
* Grand Hotel Excelsior (1982)
* Beyond the Door (1982)
* Borotalco (1982)
* Nuogos moters portretas (1981)
* Mano žmona ragana (1980)
* Inferno (1980)
* Aksominės rankos (1979)
* To Forget Venice (1979)
* Žmogus ant kelių (1979)
* Suggestionata (1978)
* Don't Shoot on Children (1978)
* Safari Rally (1978)
* Ça fait tilt (1978)
* Castigo (TV serialas) (1977) 
* A Spiral of Mist (1977)
* Ready for Anything (1977)
* Born Winner (1976)
* Young, Violent, Dangerous (1976) 
* And Agnes Chose to Die (1976)
* Šuns širdis (1976)
* Meilės mašina (1975)
* Smell of Flesh (1974)
* Brangiai mamai gimtadienio proga (1974)
* The Kiss of Death (1974)
* Appassionata (1974)
* Storia di una monaca di clausura (1973)
* Trys muškietininkai Laukiniuose Vakaruose (1973)
* Roma (1972)
* Juodas tarantulo pilvas (1971) 

### Režisierė
* L'ultima estate  (2009)
* Uomini & donne, amori & bugie (2003)

### Scenarijaus autorė
* L'ultima estate  (2009)
* Uomini & donne, amori & bugie (2003)

## Apdovanojimai

## Nuorodos

* IMDb profilis
Namelis (filmas)

**Namelis** () – 1977 m. Italijoje sukurta komedija, demonstruota 67-ame Venecijos kino festivalyje.

Visas filmo veiksmas vyksta pliaže esančiame persirengimo namelyje numeris 19, į kurį persirengti užsuka patys įvairiausi žmonės: 2 kareiviai, besitikintys šunio pagalba rasti sau merginų, 2 pinigų neturintys draugai, norintys suvedžioti 2 merginas, treneris su moterų krepšinio komanda, dvi merginos, norinčios suvilioti draudimo agentą ir gauti išmoką už vienos jų vyro mirtį, kunigas, pora, besislapstanti nuo įkyrių tėvų, seneliai, norintys kad jų nėščia anūkė permiegotų su tolimu giminaičiu ir pastarasis būtų priverstas ją vesti.

## Pagrindiniai aktoriai
: *Aktorius – vaidmuo*
* Gigi Proietti – Džidži
* Michele Placido – Vinčenzino
* Paolo Stoppa – senelis
* Jodie Foster – Terezina Fedeli
* Mariangela Melato – Džulija
* Flora Carabella – senelė
* Ugo Tognazzi – Alfredo
* Franco Citti – Nando
* Anna Melato – Bisė
* Catherine Deneuve
Meret Oppenheim

**Meret Openheim** (, 1913 – 1985 m.) – XX a. vokiečių-šveicarų tapytoja, skulptorė, objektų kūrėja, siurrealistė. Garsiausiu jos kūriniu yra „Objektas“.
## Biografija

Meret Openheim gimė 1913 m. spalio 6 d. Berlyne. Jos tėvas buvo vokiečių ir žydų kilmės, motina − šveicarė. 1914 m. prasidėjus Pirmajam pasauliniam karui šeima persikėlė į Šveicariją. Paskatinta tėvo ir menininkės senelės 1929 m. M. Openheim pradėjo mokytis Menų ir amatų mokykloje Bazelyje. Po to persikėlė į Paryžių, kur 1932 m. lankė Gran Šomjero akademiją. 1933 m. M. Openheim susipažino su išskirtiniais Paryžiaus menininkais, tarp kurių Albertas Džakometis, Manas Rėjus, Andrė Bretonas, Hansas Arpas. 1933 m. ji eksponavo 3 paveikslus siurrealistų parodoje Paryžiuje, pozavo M. Rėjaus fotonuotraukoms. 1934 m. pradėjo romantiškus santykius su Maksu Ernstu, kurie užtruko tik vienerius metus.

1935 m. M. Openheim dalyvavo tarptautinėse siurrealistų parodose Kopenhagoje ir Tenerifėje, 1936 m. − Londone ir Niujorke. Geriausiai M. Openheim žinoma meninių objektų kūriniais, kuriems ji naudodavo įprastus buities, žmogaus aprangos objektus (pavyzdžiui, pirštinės, batai ir pan.). 1936 m. ji sukūrė garsiausiu jos kūriniu minimą „Objektas“, kuris buvo sudarytas iš puodelio, lėkštutės ir šaukštelio, apvilktų kiniškos gazelės kailiu. Šis kūrinys buvo pademonstruotas 1936 m. parodoje Niujorko šiuolaikinio meno muziejuje ir sukėlė sensaciją. „Objektas“ buvo pirmuoju moters kūriniu, kurį įsigijo Niujorko muziejus. 1936 m. įvyko pirmoji M. Openheim personalinė paroda Marguerite Schulthess galerijoje Bazelyje. 1937 m. menininkė grįžo į Šveicariją, trumpą laiką mokėsi meno konservavimo ir restauracijos. Dėl greito pripažinimo ji patyrė depresiją ir kūrybinę krizę, kuri truko beveik 2 dešimtmečius.

1954 m. pajutusi naują jėgų antplūdį M. Openheim išsinuomojo studiją Berne ir vėl pradėjo intensyviai kurti. 1967 m. įvyko didelė jos kūrinių retrospektyvinė paroda Stokholme. M. Openheim asmenybė buvo įdomi feminizmo istorijos tyrinėtojams. 1975 m. ji laimėjo meno apdovanojimą iš Bazelio miesto, 1982 m. − Didįjį dailės prizą iš Berlyno. M. Openheim kūrė juvelyriką, skulptūrą, tapybą, baldus. Atliko meninius pasirodymus, rašė poeziją. Vėlyvaisiais metais sukūrė kelis fontanus privačioms ir viešoms erdvėms. Meret Openheim mirė 1985 m. lapkričio 15 d. Bazelyje.

## Kūrinių galerijos

* Niujorko šiuolaikinio meno muziejus
* wikiart.org
* artnet.com
* „Objektas“
## Šaltiniai
* Encyclopaedia Britannica
Purpose

**Purpose** – ketvirtasis studijinis kanadiečių atlikėjo Justin Bieber albumas, išleistas 2015 m. lapkričio 13 d. Prieš albumo išleidimą buvo išleisti du singlai „What Do You Mean?“ ir „Sorry“, pasiekę topų viršūnes daugelyje šalių (įskaitant „Billboard Hot 100“ ir „UK Singles Chart“). Albumui pasirodžius, net septynios Bieber dainos pateko į Britanijos singlų TOP 40, kas iki tol dar niekam nėra pavykę. Be to, visos albumo dainos pateko į TOP 100 reitingą.

„Purpose“ susilaukė daugiausiai teigiamų kritikų įvertinimų ir, per pirmą savaitę vien JAV pardavus 649 tūkstančius kopijų, debiutavo pirmojoe „Billboard 200“ reitingo vietoje. Taip pat albumas debiutavo antroje vietoje Jungtinėje Karalystėje, kur nusileido grupės „One Direction“ albumui „Made in the A.M.“.

2017 m. „Grammy“ apdovanojimuose „Purpose“ nominuotas metų albumo bei geriausio vokalinio pop albumo kategorijose, o daina „Love Yourself“ nominuota metų dainos ir geriausio solinio pop atlikimo kategorijose.

## Dainų sąrašas

## Išnašos
Naktinis portjė

**Naktinis portjė** () – 1974 m. režisierės Liliana Cavani sukurtas kultinis filmas apie buvusio nacių karininko ir kalinės meilės ir aistros istoriją. Jis sulaukė didžiulio pasisekimo ir susidomėjimo dėl neįprastos temos ir tam laikotarpiui neįprastai atvirų sadistinių ir erotinių scenų. Filmas taip pat turi eksploatacinio filmo bruožų.

## Turinys

1957-ieji metai, Viena. Buvęs nacių karininkas Maksas, karo metais prižiūrėjęs kalinius koncentracijos stovykloje, dabar dirba naktiniu portjė viešbutyje. Čia periodiškai renkasi buvę jo tarnybos draugai, išvengę persekiojimo ir besistengiantys, kad neatsirastų daugiau liudininkų, galinčių paliudyti jų praeitį.

Kartą tarp viešbučio svečių Maksas atpažįsta buvusią kalinę – Liuciją, kurią jis buvo įsimylėjęs. Moteris, dabar ištekėjusi už garsaus dirigento, taip pat atpažįsta savo kankintoją. Pradžioje ji nori kuo greičiau išvykti, tačiau smalsumas ir prisiminimai nugali. Atėjus laikui keliauti, Liucija nusprendžia pasilikti ir akis į akį susitikti su Maksu. Tarp jų vėl suliepsnoja aistra, kurios metu meilužiai nevengia vienas kitą kankinti. 

Nenorėdamas, kad buvę tarnybos draugai sužinotų apie atsiradusią liudininkę, Maksas paslepia ją savo bute, tačiau šie vis vien sužino ir pradeda spausti jį atsikratyti Liucija. Žmonos pasigedęs dirigentas taip pat paskelbia paiešką, buvę nacistai kalbina moterį išduoti Maksą, bet ši atsisako. Jis palieka darbą ir su Liucija užsirakina savo bute, o pastarieji budi prie namo, neleisdami jiems išeiti. Baigiasi maistas, buvę draugai ir kaimynai įbauginti atsisako padėti, todėl Maksui ir Liucijai tenka badauti. Galiausiai vieną naktį jie išeina iš buto, sėda į automobilį ir važiuoja, sekami buvusių Makso bendražygių, kurie, jiems sustojus ant tilto, paleidžia mirtinus šūvius...
 

## Pagrindiniai aktoriai
: *Aktorius – vaidmuo*
* Dirk Bogarde – Maksas
* Charlotte Rampling – Liucija
* Philippe Leroy – Klausas
* Gabrielle Ferzetti – Hansas 
* Isa Miranda – grafienė Štein
* Nino Bignamini – Adolfas 
* Amedeo Amodio – Bertas
* Hilda Gunther – Greta 

## Apdovanojimai
* Nastro d‘Argento – geriausios režisierės ir geriausio scenarijaus nominacijos
Aš ir Katerina

**Aš ir Katerina** () – 1980 m. Italijoje sukurta komedija, už vaidmenį kurioje aktorius Alberto Sordi buvo apdovanotas Globo d'oro prizu.

## Pagrindiniai aktoriai
: *Aktorius – vaidmuo*
* Alberto Sordi – Enriko Meloti
* Edwige Fenech – Elizabeta
* Catherine Spaak – Klaudija
* Valeria Valeri – Marisa
* Rossano Brazzi – Arturas
* Susan Scheerer – Pamela
* Victoria Zinny – Siuzana
* Elisa Mainardi – Tereza

## Turinys

Italas verslininkas Enriko gyvena apsuptas nepatenkintų moterų: žmonos Marisos, meilužės sekretorės Klaudijos ir namų šeimininkės Terezos. Nuvykęs į Ameriką, jis iš draugo sužino apie naujos kartos robotą, vadinama Katerina, kuri atlieka bet kokius darbus namuose. Enriko užsisako tokį robotą, tačiau grįždamas supainioja dovanas žmonai ir meilužei, ir šios abi jį palieka.

Likęs namuose vienas su Katerina, pradžioje Enriko negali atsidžiaugti – robotas prisiriša ir vykdo bet kokias jo užgaidas, - tačiau netrukus padėtis pradeda komplikuotis, kai mašinos prieraišumas tampa pernelyg įkyrus. Katerina tampa panaši į tikrą moterį: kelia pavydo scenas, žiūri televizorių, nenori tvarkyti namų ir nuolatos reikalauja Enriko dėmesio. Kuomet jis parsiveda namo Elizabetą, buvusią žmonos darbuotoją, Katerinos pavydas pasiekia naujas aukštumas. Robotas pasikėsina į šeimininką, išgąsdinta Elizabeta pabėga, tačiau pakviesti technikai nesugeba rasti Katerinos defekto ir ši galiausiai vis tik lieka Enriko namuose...